ปตท.ปฏิเสธลั่นไม่เคยขอเจรจาชะลอหนี้
โพสต์ทูเดย์-ปตท.ปฏิเสธขอเจรจาชะลอหนี้กับสถาบันการเงิน ยืนยันฐานะยังแกร่งไม่มีปัญหาจ่ายเงินแน่
8 ม.ค. 2553

โพสต์ทูเดย์-ปตท.ปฏิเสธขอเจรจาชะลอหนี้กับสถาบันการเงิน ยืนยันฐานะยังแกร่งไม่มีปัญหาจ่ายเงินแน่
นายประเสริฐ  บุญสัมพันธ์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. กล่าวถึงกระแสข่าว กลุ่มปตท. เจรจากับสถาบันการเงินเพื่อชะลอการชำระหนี้ จากโครงการในมาบตาพุดถูกระงับว่า ปตท.และบริษัทในเครือยังมีฐานะการเงินที่มั่นคงเข้มแข็ง ไม่มีปัญหาการเงิน และไม่เคยเจรจาเพื่อยืดระยะเวลาชำระหนี้ หรือการเบิกจ่ายวงเงินกู้กับสถาบันการเงินเจ้าหนี้แต่อย่างใด
อย่างไรก็ตาม ยอมรับว่า คำสั่งศาลปกครองอาจทำให้บริษัทในเครือ อาทิ ปตท.เคมิคอล หรืออีกหลายแห่งต้องปรับแผนธุรกิจที่วางไว้ในช่วง 6 เดือน และหากปัญหายืดเยื้อถึง 1 ปี อาจทำให้ต้องนำเข้าแอลพีจีจากต่างประเทศ ซึ่งเป็นภาระกองทุนน้ำมันเชื้อเพลิงนับหมื่นล้านบาทต่อปี แต่ขณะนี้ ปตท.ยังไม่มีปัญหา เพราะยังไม่เริ่มทำการผลิต